paragraph_text: Kuća na jezeru je američka romantična drama iz 2005., te nova verzija južnokorejskog filma Il Mare iz 2000. Scenarij za film je napisao David Auburn, a režirao ga je Alejandro Agresti. U njemu se pojavljuju Keanu Reeves i Sandra Bullock kao Alex Wyler i Kate Forster, arhitekt koji živi u 2004. i liječnica koja živi u 2006. Komuniciraju putem pisama koje ostavljaju jedno drugom u poštanskom sandučiću kuće na jezeru, u kojoj su oboje živjeli u određenom razdoblju svog života; dopisuju se više od dvije godine, koliko ih i dijeli vremenska razlika. Za Alex vrijeme teče od 2004. do 2006., a za Kate - od 2006. do 2008.